钦定古今图书集成/明伦汇编/闺媛典/第077卷 > 常时泰妻袁氏
## 钦定古今图书集成/明伦汇编/闺媛典/第077卷 > 常时泰妻袁氏

按《开州志》：袁氏，常日严孙妇，进士常时泰妻。归泰二
载，值崇祯壬午冬，北兵南下，袁同姒卫氏登楼，兵至，
遂相率堕楼。兵退，家人扶之，卫昏迷数日复苏，跛而
聋，犹活二十馀年。袁尚能言，曰：“吾身不辱，死何恨。”语
讫而绝。楼即其祖姑王氏所坠处，因名为“世烈楼。”